Kohler-Barnard se DA-lidmaatskap opgeskortDianne Kohler-Barnard Die Demokratiese Alliansie se federale uitvoerende komitee het Vrydag vergader om onder andere die bevindings van die federale regskommissie te bespreek wat verband hou met LP Dianne Kohler-Barnard. Die party het in ‘n verklaring bevestig Kohler-Barnard is skuldig bevind aan wangedrag en die komitee het beslis dat haar lidmaatskap opgeskort moet word. Sy kan appèl aanteken teen die besluit. Kohler-Barnard is aanvanklik gedemoveer ná ‘n omstrede inskrywing oor PW Botha op haar Facebook-blad. Maroela Media het vroeër berig sy is voor die DA se federale regskommissie geroep oor die inskrywing. Kohler-Barnard het ŉ inskrywing van Paul Kirk, ŉ joernalis, gedeel waarin hy onder meer geskryf het: “Hierdie is ŉ blêddie sirkus. Kom asseblief terug PW Botha. Jy was by verre eerliker as enige van hierdie ANC skurke.” Lees alle vorige berigte oor Dianne Kohler-Barnard op Maroela Media.